Albinas Žukauskas

Albinas Žukauskas (1912 m. sausio 25 d. Bubeliuose kaime, Seinų valsčius, dab. Lenkija – 1987 m. rugpjūčio 10 d. Vilniuje) – Lietuvos poetas, prozininkas, vertėjas, spaudos darbuotojas.

 Biografija 
Gimė ir augo lietuviškame kaime šiaurės rytų Lenkijoje, dviejų berniukų ir keturių mergaičių šeimoje. Kaimo mokykloje dirbęs Stasys Tijūnaitis per metus suteikė pradinį išsilavinimą, vėliau lenkų administracinė valdžia mokyklą uždarė. Daug skaitė savarankiškai, knygas skolindamasis iš Seinų prieglaudoje atsidūrusios buvusios „Žiburio“ gimnazijos ir mieste atrastos kunigo Motiejaus Gustaičio buvusių bibliotekų. 1935 m. baigė Vilniaus Vytauto Didžiojo lietuvių gimnaziją, studijavo teisę Varšuvos universitete, vėliau Varšuvos Aukštesniojoje žurnalistų mokykloje.

1940–1941 m. laikraščio „Vilniaus balsas“ redaktorius, 1948–1953 m. Grožinės literatūros leidyklos vyriausiasis redaktorius. Buvo kalintas, 1953–1959 m. – Lietuvos kino studijos scenarijų skyriaus viršininkas, 1965–1972 m. – Literatūros fondo direktorius.

Spaudoje pradėjo bendradarbiauti 1928 m. Spausdino savo kūrinius leidiniuose „Naujoji gadynė“, „Kūryba ir kritika“, nagrinėjo literatūros ir kultūros problemas, socialinio gyvenimo klausimus. Išleido poezijos rinkinių, išvertė M. K. Sarbievijaus, J. Slovackio, T. Konvickio, M. Tanko, A. Tolstojaus ir kt. rašytojų kūrinių.


 Bibliografija 
 Laikai ir žmonės: eilėraščiai. Vilnius, Vilniaus žodis, 1938 m.,
 Mūsų frontas: eilėraščiai. Vilnius, 1951 m.,
 Ilgosios varsnos: eilėraščiai. Vilnius, Valstybinė grožinės literatūros leidykla, 1962 m.,
 Debesų piemenė: apsakymai. Vilnius, Valst. grož. lit. l-kla, 1963 m.,
 Alaburdiškių Venera: miniatiūriniai apsakymai. Vilnius, 1964 m.,
 Oro šulinys: apsakymai. Vilnius, Vaga, 1964 .,
 Antivandenė: satyriniai eilėraščiai. Vilnius, Vaga, 1967 m.,
 Sunkus džiaugsmas: eilėraščiai. Vilnius, Vaga, 1969 m.,
 Трудная радость:стихотворения. Ленинград, Советский писатель, 1970.
 Atodangos: eilėraščiai. Vilnius, Vaga, 1971 .,
 Sangrąžos: eilėraščiai. Vilnius, Vaga, 1973 m.,
 Geri akmenys: apsakymai. Vilnius, Vaga, 1973 m.,
 Atabradai: eilėraščiai. Vilnius, Vaga, 1975 m.,
 Kai uodas čiaudėjo: apsakymai jaunesniam mokykliniam amžiui. Vilnius: Vaga, 1978.,
 Poringės: eilėraščiai. Vilnius, Vaga, 1978 m.,
 Ko verkė duona: apsakymai: ikimokykliniam ir jaunesniam mokykliniam amžiui. Vilnius, Vaga, 1980 m.,
 Senmotė: eilėraščiai, poemos. Vilnius, Vaga, 1981 m.,
 Benamė meilė: eilėraščiai. Vilnius, Vaga, 1983 m.,
 Kai užaugo šešėlis: pasakos ir apsakymai. Vilnius, Vaga, 1983 m.,
 Akistatų metlaikis: eilėraščiai: vyresniam mokykliniam amžiui. Vilnius, Vyturys, 1987 m.,
 Poezija / parengė Agnė Iešmantaitė. Vilnius, Žaltvykslė, 2007 m.
 Varlė skalbėja : pasakų rinktinė. Vilnius, Labdaros ir paramos fondas „Švieskime vaikus“, 2015 m. ISBN Kodas: 978-609-8161-01-4

 Įvertinimas 
 1974 m. „Poezijos pavasario“ laureatas
 Lietuvos TSR nusipelnęs kultūros veikėjas
 Baltarusijos TSR nusipelnęs kultūros veikėjas

 Nuorodos 
 Populiarūs eilėraščiai
 Biografija ir kūryba 
 Alma Lapinskienė. Kelio pradžia-tarpukario Vilniuje
 Virtuali paroda, skirta Albino Žukausko 100-osioms gimimo metinėms

 Šaltiniai 

Kategorija:Lietuvos poetai
Kategorija:Lietuvos prozininkai
Kategorija:Lietuvos vertėjai
Kategorija:Lenkijos poetai
Kategorija:Lietuvos redaktoriai